Document ID: /roh_data/filtered/fineweb-2-filterrobots_roh.jsonl.gz/34249

Roberto Cirillo ha num il nov um a la testa da la Posta svizra. El surprenda il post da CEO a partir da l'avrigl 2019, quai ha communitgà il cussegl d'administraziun da la Posta. El succeda ad Ulrich Hurni, lez aveva surprendì ad interim il post da schef da concern suenter che Susanne Ruoff era sa retratga pervia da las cugliunarias en connex cun l'AutoDaPosta SA.
Cirillo ha 47 onns, è creschì si en il Tessin ed è gia stà engaschà tar plirs concerns gronds sco CEO.
RR novitads 14:00